
                                                                 E L Ő T E R J E S Z T É S
                                                 a sportszervezetek 2013. évi támogatására

Tisztelt Képviselő-testület!

Martfű Város Önkormányzatának Sportkoncepciója meghatározza a városi sportszervezetek, egyesületek számára működésük biztosításához az önkormányzati támogatás igénylésének feltételeit, formáját és az elszámolás szabályait.

2013. évre vonatkozóan Martfű Város Önkormányzatának költségvetésében erre a célra összesen 14.000 000 Ft áll rendelkezésre.

A Sportkoncepcióban szabályozottak szerinti támogatási igényt ez évben 6 sportszervezet  nyújtott be, összesen 15.246.150 Ft támogatási összeg igénybevételére.
Az idén rendelkezésre álló keretösszegből indokoltnak tartjuk, hogy 500.000 Ft támogatási lehetőség tartalékolásával biztosítható legyen az esetleg év közben felmerülő, indokolt rendkívüli igény kielégítése, ezért összesen 13.500.000 Ft odaítélésére teszünk javaslatot. 
A sportszervezetekhez kötődő egyedi kérelmekben foglalt igények kielégítésére  a most megállapításra kerülő támogatási összegből a továbbiakban a sportszervezeteknek lesz döntésük alapján lehetősége.
A benyújtott igényeket, valamint a javasolt támogatási összegeket tartalmazó táblázatot az előterjesztéshez mellékeljük.

Tisztelt Képviselő-testület!

Kérem szíveskedjenek az előterjesztésben foglaltakat megtárgyalni és az alábbi határozati javaslatot elfogadni.
Határozati javaslat:
……../2013. (IV. 25.) ö. határozat
a sportszervezetek 2013. évi támogatására

Martfű Város Önkormányzatának Képviselő-testülete megtárgyalta és elfogadja a sportszervezetek 2013. évi támogatásáról szóló előterjesztést, melyet az előterjesztés mellékletét képező összesítő táblázat szerint elfogad.

A támogatási szerződéseket el kell készíteni, valamint azok alapján a támogatási keretösszegeket el kell utalni.
A támogatási szerződések megkötésének határideje a döntést követő 30 nap.
Felelős:  Szász Éva
                 jegyző

M a r t f ű, 2013. április 17.
                                                                                                                                       Tarjányiné Tasnádi Edit 

Készítette: Hegedűsné Blaskó Anikó aljegyző
Látta: Szász Éva jegyző
